«Азаматтарға арналған үкімет»: Ақмолалық басшысы ұсталды
"«Азаматтарға арналған үкімет»: Ақмолалық басшысы ұсталды" | "https://abai.kz/post/172069"
TITLE: «Азаматтарға арналған үкімет»: Ақмолалық басшысы ұсталды
URL: https://abai.kz/post/172069
META: "«Азаматтарға арналған үкімет»: Ақмолалық басшысы ұсталды" | "https://abai.kz/post/172069"
DATE: 04.08.2023
AUTHOR(s): Abai.kz
TOTAL WORDS: 99
TEXT: Ақмола облысында «Азаматтарға арналған үкімет» Мемлекеттік корпорациясы» коммерциялық емес ұйымының жергілікті бөлімшесі бастықтарының бірі ұсталды, деп хабарлайды Ulysmedia.kz . Ұлттық қауіпсіздік комитетінің мәліметінше, ұсталған адам Қазақстанның аса маңызды ақпараттық инфрақұрылымына жататын деректер базасындағы жер учаскелеріне қатысты мәліметтерді заңсыз өзгертті деген күдікке ілінді. Қазақстан Республикасы Қылмыстық кодексінің 206-бабының 3-бөлігімен (ақпаратты құқыққа сыйымсыз жою немесе түрлендіру) қарастырылған қылмыстық заң бұзушылық белгілері бойынша тергеп-тексеру жүргізілуде. “Көкшетау қаласының соты күдіктіге қатысты қамауға алу түріндегі бұлтартпау шарасын санкциялады. Өзге ақпарат Қылмыстық-процесстік кодекстің 201-бабына сәйкес жария етуге жатпайды”, – делінген хабарламада. Айта кетейік, бұдан бұрын Семейде «Азаматтарға арналған үкімет» филиалының директоры ұсталған. Фото: ҰҚК Abai.kz
